ময়ূখ হাজৰিকা

ময়ূখ হাজৰিকা (; জন্ম ১৩ জানুৱাৰী ১৯৭১) অসমৰ এজন গায়ক তথা গীতিকাৰ আৰু সুৰকাৰ।Mayukh Hazarika - the frontman of the Brahmaputra Balladeers , India-north-east.com Mayukh Hazarika and the Brahmaputra Balladeers নামৰ বেণ্ডটোৰ তেওঁ মুখ্য শিল্পী। তেওঁ প্ৰখ্যাত অসমীয়া কণ্ঠশিল্পী যুটী জয়ন্ত হাজৰিকা আৰু মণীষা হাজৰিকাৰ পুত্ৰ আৰু ভূপেন হাজৰিকাৰ ভতিজা।Airtel promotes Assam’s singing sensation – Mayukh & Laili Hazarika Eastern PanoramaRelive golden melodies - ‘A Tribute to Assamese Music’ down the ages on Sunday The Telegraph (Calcutta)

জীৱনী

প্ৰাৰম্ভিক জীৱন আৰু শিক্ষা
১৯৭১ চনৰ ১৩ জানুৱাৰী তাৰিখে গুৱাহাটীত ময়ূখ হাজৰিকাৰ জন্ম হয়। তেওঁৰ অন্য নাম 'ৰাজা'। পিতৃ-মাতৃ জয়ন্ত হাজৰিকা আৰু মণীষা হাজৰিকাৰ তেওঁ একমাত্ৰ সন্তান। তেওঁৰ ৭ বছৰ বয়সতে দেউতাকৰ মৃত্যু হয়। সৰুৰেপৰাই তেওঁ মাকৰপৰা সংগীতৰ শিক্ষা লাভ কৰে। খানাপাৰাৰ কেন্দ্ৰীয় বিদ্যালয়ত তেওঁ স্কুলীয়া শিক্ষা গ্ৰহণ কৰে আৰু পিছলৈ দিল্লী বিশ্ববিদ্যালয়ত অধ্যয়ন কৰে। ভাৰতীয় ব্যৱস্থাপনা প্ৰতিষ্ঠান, ইন্দ'ৰৰপৰা (IIM ইন্দ'ৰ) তেওঁ স্নাতকোত্তৰ ডিগ্ৰী লাভ কৰে।Legend Resurrected , Bipuljyoti.in

কৰ্মজীৱন
IIM-ৰপৰা উত্তীৰ্ণ হোৱাৰ পাছত হাজৰিকাই ২০০৭ চনত এন ডি টি ভি লাইফষ্টাইলত Head of Camera হিচাপে চাকৰি জীৱন আৰম্ভ কৰে। সমান্তৰালভাৱে তেওঁ মাতৃ মণীষা হাজৰিকা আৰু পত্নী লাইলি দত্ত হাজৰিকাৰ সৈতে ভাৰতৰ বাহিৰে-ভিতৰে বিভিন্ন ঠাইৰ অনুষ্ঠানত গীত পৰিৱেশন কৰি আহিছে।

সংগীত জীৱন
প্ৰথমে তেওঁ জয়ন্ত হাজৰিকা আৰু ভূপেন হাজৰিকাৰ জনপ্ৰিয় গীতসমূহৰ ক'ভাৰ ভাৰ্চন গাই জনপ্ৰিয়তা লাভ কৰিছিল। ২০০৯ চনৰ ৫ ফেব্ৰুৱাৰী তাৰিখে তেওঁৰ নিজৰ কথা, সুৰ আৰু কণ্ঠৰ প্ৰথমটো এলবাম 'চকুৱে যদি কথা কয়' মুক্তিলাভ কৰে।

ব্যক্তিগত জীৱন
পত্নী লাইলি দত্ত হাজৰিকাৰ সৈতে ময়ূখ হাজৰিকা দিল্লীত বাস কৰে।

গীতৰ এলবাম
শ্বিলঙৰে গধূলি (২০০২)
চকুৱে যদি কথা কয় (২০০৯)
মনৰ মৰম (২০১২)
Assamese Modern Songs (২০১২)
All Time Greats Jayanta Hazarika (২০১২)
অনুৰাধা (২০১২)Anuradha - Mayukh Hazarika, Gaana.com
অসমৰ চিৰযুগমীয়া গীত (২০১২)

তথ্যসূত্ৰ

বাহ্যিক সংযোগ
 iTunesত ময়ূখ হাজৰিকা
 ছাৰেগামাত ময়ূখ হাজৰিকা
 Rdioত ময়ূখ হাজৰিকা 
 Saavnত ময়ূখ হাজৰিকা

শ্ৰেণী:জীৱিত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমীয়া ভাষাৰ গীতিকাৰ